alexandrainst/scandi-wiki huggingface dataset:
Ballycastle (Mayo)

Ballycastle (irsk:  Baile an Chaisil, som betyr «slottets by») er en landsby i grevskapet Mayo, Irland, med beliggenhet nordvest for Ballina, i nærheten av den nordlige kysten av Mayo. Ballycastle er også i ytterkanten av Gaeltacht, som er et irsksprålig distrikt. Landsbyen har 249 innbyggere (2009).

Historie
Sognet Ballycastle er en sammenslåing av de to gamle sognene Kilbride og Doonfeeney. Navnet Ballycastle var i bruk så tidlig som i 1470, og ble referert til som et sogn i et katolsk register fra 1836.

Kjente innbyggere
Kjente personer fra Ballycastle inkluderer den gæliske fotballspilleren Tommy Langan. Han vant to All-Ireland Senior Football Championship (øverste nivå for gælisk fotball i Irland) for Mayo GAAs seniorlag, og var også listet på en oversikt over tusenårets beste utøvere inne galisk fotball, utarbeidet av journalister og tidligere presidenter i det gæliske fotballforbundet.

Referanser 

Byer i County Mayo
Mayo
Christian Christensen

Må ikke forveksles med VG-redaktør Christian A.R. Christensen.

Christian Christensen (født 15. mars 1922 i Bærum, død 5. november 1994 i Oslo) var en norsk offiser og senere forfatter og sjefredaktør i Morgenbladet, kjent under signaturen «C.C.».

Han tok artium i 1942 og handelsskole i 1943, og gikk militære skoler. Han tjenestegjorde ved Norges legasjon i Stockholm 1944–1945, og hadde fenriks grad fra 1945, løytnant fra 1947, kaptein fra 1947 og major fra 1955.

Christensen gikk i 1955 over til sivilt arbeid som direktør i Studieselskapet Samfunn og Næringsliv, som ble opprettet dette året av Libertas. I 1956 ble han ansatt som organisasjonssjef i Libertas, hvor han i 1960 også ble administrativ leder for den omfattende kurs- og opplysningsvirksomheten på Elingaard. I 1963 ble han ansatt som sjefredaktør i Morgenbladet, til protester fra både avismedarbeidere, tre styremedlemmer og Rolf Stranger, som trakk seg som ordfører i representantskapet. Håpet var at Christensen skulle forbedre avisens vanskelige økonomi, noe han ikke klarte. 

Som sjefredaktør ble Christensen kjent under signaturen «C.C.», og fikk også fast plass i Dagbladets spalte «Kjendistoppen». Her var han gjerne oppført på «venteliste B» som «Han De vet i Morgenbladet». Han ble også kalt «majoren i Morgenbladet».

Han markerte seg som en «allsidig, engasjert og ofte omstridt deltager på høyresiden i den norske samfunnsdebatten i andre halvdel av 1900-tallet,» ifølge Arne Bonde. Han hadde verv i Høyre og Riksmålsforbundet. Han var også en tid formann i Oslo Redaktørforening.

I 1982 gav Christensen seg som sjefredaktør, og ble forfatter på heltid.

Han ble tildelt Deltagermedaljen og Kong Christian Xs frihetsmedalje.

Referanser 

Redaktører for Morgenbladet
Norske offiserer
Lokalpolitikere fra Høyre
Deltagermedaljen
Personer fra Bærum kommune
Ashikaga-shōgunatet

Ashikaga-shōgunatet (kanji: 足利幕府; Ashikaga Bakufu eller 足利将軍家; Ashikaga Shougunke), også kjent som Muromachi-shōgunatet (室町幕府; Muromachi Bakufu) var den føydale militære regjeringen i Japan i perioden fra 1336 til 1573, ledet av shōgunene fra Ashikaga-klanen. 

Denne perioden er i Japan også kjent som Muromachi-perioden, som tar sitt navn fra gaten Muromachi-dōri i hovedstaden Kyōto, hvor den tredje shōgunen, Ashikaga Yoshimitsu, opprettet sin residens i 1379, kalt Blomsterpalasset (Hana no Gosho; 花の御所) på grunn av blomstene i landskapet rundt den. Den siste delen av perioden (fra 1467) er også kjent som sengoku-perioden, og kjennetegnes av en rekke omfattende indre kriger. I den følgende Azuchi-Momoyama-perioden ble landet igjen forent under de tre berømte lensherrer Oda Nobunaga, Toyotomi Hideyoshi og Tokugawa Ieyasu (opprettet Tokugawa-shōgunatet).

Shōguner

 Ashikaga Takauji, 1338–1358
 Ashikaga Yoshiakira, 1359–1368
 Ashikaga Yoshimitsu, 1368–1394
 Ashikaga Yoshimochi, 1395–1423
 Ashikaga Yoshikazu, 1423–1425
 Ashikaga Yoshinori, 1429–1441
 Ashikaga Yoshikatsu, 1442–1443
 Ashikaga Yoshimasa, 1449–1473
 Ashikaga Yoshihisa, 1474–1489
 Ashikaga Yoshitane, 1490–1493, 1508–1521
 Ashikaga Yoshizumi, 1494–1508
 Ashikaga Yoshiharu, 1521–1546
 Ashikaga Yoshiteru, 1546–1565
 Ashikaga Yoshihide, 1568
 Ashikaga Yoshiaki, 1568–1573

For formelt styrende keisere, se siden keiser av Japan.

Japans historie
Tidligere land i Asia
Etableringer i 1338
Stater og territorier etablert i 1330-årene
Opphør i 1573
Stater og territorier opphørt i 1570-årene
Sagarika (missil)

K-15 Sagarika (sanskrit: सागरिका, Sāgarikā; hav-) er et ballistisk ubåtmissil som kan bære atomstridshoder over en avstand på 700 km, utviklet av Defense Research and Development Organization i India.  Missilet utgjør en del av triaden i Indias kjernefysiske avskrekking og vil gjøre landet i stand til å slå tilbake kjernefysiske angrep.

Utvikling 
Utviklingen av K-15-missilet begynte på slutten av 1990-tallet med hensikt å bygge et ballistisk missil som kunne avfyres fra de atomdrevne ubåtene i Arihant-klassen i den indiske marinen. Sagarika har en lengde på 10 meter, en diameter på 0,74 meter, veier 17 tonn og kan ta en nyttelast på opptil 1 000 kg over en avstand på 700 km. Det ble utviklet ved DRDOs missilkompleks i Hyderabad.  Utviklingen av den undersjøiske oppskytningsrampen, kjent som Project 420, ble fullført i 2001 og overlevert til den indiske marinen for utprøving. Oppskytningsrampen er utviklet ved Hazira i Gujarat.  

Missilet ble vellykket testavfyrt seks ganger og testet til sin fulle rekkevidde opptil tre ganger. Testene den 26. februar 2008 skjedde fra en neddykket pongtong 50 meter under overflaten utenfor kysten av Visakhapatnam. En landbasert variant av K-15 Sagarika ble vellykket testavfyrt 12. november 2008. Sagarika integreres med Indias atomdrevne Arihant-klasse ubåter som ble sjøsatt 26. juli 2009. DRDO utvikler også et annet ubåtmissil, K-4, som vil ha en rekkevidde på 3 000 km. Utviklingsmessige tester av missilets startrakett med gassdrivstoff har blitt gjort fra en pongtong.

Se også 
Arihant-klassen
Integrated Guided Missile Development Program

Referanser 

Indias forsvar
Ballistiske missiler
Tour d’Egypte

Tour d'Egypte er et sykkelritt for landeveissyklister. Rittet inngår i Afrikatouren i landeveissykling og blir avholdt i februar, men har ikke blitt arrangert siden 2009. Første gang ble det avholdt i 1954, og har etter dette blitt arrangert 26 ganger.

Resultater

Eksterne lenker
 Resultatlister 
 Oversikt over ettape- og sammenlagtvinnere

Sportsarrangementer i Egypt
Sykkelritt i Afrika
Sykling i Egypt
Rune Biseth-Michelsen

Rune Biseth-Michelsen (født 9. februar 1964 i Oslo) er en norsk TV-produsent og -regissør. Han har arbeidet innenfor tv-produksjon siden 1989 da han ble ansatt i TVNorge.

I 1995 gikk han ut som freelance flerkameraregi, noe han holdt på med frem til høsten 2000 da han ble fast ansatt som produsent i Nordisk Film & TV.

Fra 2011 til juni 2012 arbeidet han hos Tellus Works AS. Fra august 2012 til juni 2013 hadde han fast stilling som produsent hos Rubicon TV. Her produserte han The Amazing Race Norge sesong 2 for TV 2.

Biseth-Michelsen har produsert 71° nord tolv ganger for TVNorge og tre ganger for belgisk og nederlandsk TV.

I tiden juni 2013 – august 2015 arbeidet Biseth-Michelsen som produsent i Monster Entertainment. Etter dette jobbet Rune som produsent hos Mastiff der han produserer Paradise Hotel – TV3. Juni 2016 - sommeren 2017 produserte han Superoppusserne for TV3 hos Strix.

Biseth-Michelsen tiltrådte stillingen som produsent hos ITV Studios Norway 1. januar 2018 og var hos ITV frem til 31.03.2021.

Priser 
Biseth-Michelsens produksjon 71° nord har mottatt Gullruten i klassen beste reality tre ganger. Serien har også vært nominert en rekke ganger.

Produksjoner – utvalg  
 Gullfisken 2003 (2004) - TV 2
 Vi redder liv (NSSR) - TV 2
 Pokerfjes - TV 2
 Jeopardy! - TV 2
 Kamp i klaveret - TVNorge
 For åpen scene - TVNorge
 Reisesjekken - TVNorge
 71° nord - TVNorge
 Det store spillet – Viasat4
 Sommerfesten – TVNorge
 The Amazing Race Norge – TV 2
 Den Siste Viking - TVNorge
 Fjellflørt - TV 2
 Sommer I Dyreparken - TV 2
 Paradise Hotel - TV3
 Superoppusserne - TV3
Love Island - TV3

Referanser

Kilder 
 https://www.medier24.no/artikler/itv-studios-fortsetter-a-bygge-det-norske-laget-henter-rune-biseth-og-solveig-schanke-eikum-som-produsenter/415283
 https://www.dagbladet.no/nyheter/tv-team-fant-sine-omkomne-kolleger/66529012
https://www.nytimes.com/2018/11/06/arts/television/love-island-denmark-sweden-norway-finland.html?searchResultPosition=2

Eksterne lenker  
 

Norske TV-produsenter
Personer fra Oslo
Verbania

Verbania er en by og kommune i Piemonte-regionen, ved Maggioresjøens vestre bredder, nordvest i Italia. Kommunen ligger i provinsen Verbano Cusio Ossola og har om lag 31 000 innbyggere.

Byen ble opprettet i 1939 da byene Intra og Pallanza ble sammenslått. Siden 1992 har den vært hovedstad i provinsen Verbano-Cusio-Ossola.

Bydelen Intra heter så på grunn av sin beliggenhet mellom to bekker (på latin intra flumina),  San Giovanni (i nord) og San Bernardino (i sør).

I massakeren ved Lago Maggiore myrdet soldater fra Leibstandarte SS Adolf Hitler i oktober 1943 den italienske jøden Ettore Ovazza og hele hans familie i Intra. De brente likene i kjellerovnene under skolen. Den 20. kuni 1944 myrdet SS-folk 42 partisaner i bydelen Fondotoce.

Referanser

Eksterne lenker 
 

Kommuner i provinsen Verbano Cusio Ossola
Larvik Fotball

Larvik Fotball (1999–2005) var en fotballklubb fra Larvik i Vestfold.

Historikk
Klubben ble stiftet som en samarbeidsklubb i Larviksdistriktet, for å gi fotballtalenter i Larvik et tilbud, hvor topp trenerkrefter og sportslig utvikling og utfordring skulle stå sentralt. Fram, Nanset, Sporty, Nesjar, STAG, Tjølling og Halsen var blant klubbene som var med i samarbeidsprosjektet. Larvik Turn valgte å avstå fra samarbeidet.

Larvik Fotball overtok Frams plass i 4. divisjon, og hadde som hovedmål at klubben skulle spille i 1. divisjon innen 2004-sesongen, samtidig som de skulle ha en trygg økonomisk plattform. Som ett ledd i satsningen engasjerte klubben den gamle skøytetreneren Hans Trygve Kristiansen som sportssjef i klubben.

Klubben rykket i 2001 opp til 2. divisjon. Der ble de liggende i tre år, men før 2005-sesongen ble det bråstopp både økonomisk og sportslig. Klubben opphørte og Fram overtok plassen i seriesystemet.

Divisjonsutvikling

Kjente spillere
Geir Sundbø 1999-2002
Caleb Francis

Kilder
Foran seriestarten i 2. divisjon 2003
Ikke råd til å beholde stripene
Klubbfakta Fram

Tidligere fotballag i Norge
Fotballag i Vestfold
Fotballag etablert i 1999
Opphør i 2005
Idrettslag i Larvik
1999 i Norge
Hasan ibn Ali

Abū Muḥammad al-Ḥasan ibn ‘Alī ibn Abī Ṭālib (arabisk: ; født 15. ramadan 3 AH/~1. mars 625 AD i Medina, død 7. eller 28 safar 50 AH/~6. mars 670 samme sted), også kjent som blant annet al-Mujtabā («Den utvalgte») og az-Zaki («Den rene») var en viktig person i islams historie. Han var sønnen til Fatima Zahra, som var datteren til islams endelige profet, Muḥammad, og den fjerde kalifen Ali ibn Abi Talib. Ḥasan var et medlem av ahl al-Bayt, Muḥammads nære familie og etterkommer gjennom Fatima, og tilhørte Banu Hasim innenfor quraysh-stammen. Han overtok en kort periode faren 'Alīs tittel som rashidun ("rettmessig") kalif etter 'Alīs død i 661 før han trakk seg tilbake til Medina og inngikk en avtale med umayyad-herskeren Muawiyah ibn Abi Sufyan, som overtok kaliftittelen. Både sunni- og sjiaislam regner Ḥasan som en martyr. 

Ḥasan var storebroren til Husayn ibn Ali, som regnes som den tredje imam av Tolver-sekten og den andre (etter 'Ali) av ismailittene, som ble drept i slaget ved Kerbala i 680. Ḥasan hadde fire koner, Umm Ishaq bint Talha ibn `Ubayd Allah, Hafsa bint 'Abd al-Rahman ibn Abi Bakr, Hind bint Suhayl bin `Amru og Ju'da bint al-Ash'ath ibn Qays, og en rekke barn, blant dem Qasim ibn Hasan, Abi Bakr ibn Hasan og Fatimah bint al-Hassan. Han er gravlagt i Jannatul Baqī‘ i Madinah, nå i Saudi-Arabia.

Referanser

Eksterne lenker   

Imamer
Sahaba
Arabere
Personer fra Medina
Sjøormporten

Sjøormporten er en veitunnel i Seljord kommune i Telemark. Tunnelen er en del av riksvei 36. Den er 568 meter lang, men skiltet med 567 m. Tunnelen har nødtelefon til nærmeste vegtrafikksentral, er belyst, og den er tillatt for sykkel. Vegtrafikksentralen blir automatisk alarmert dersom en brannslukker fjernes fra stativet.

Opprinnelig het tunnelen Heggenestunnelen, men navnet ble endret til Sjøormporten i 1999.

Se også 
 Veitunneler i Norge
 Undersjøiske veitunneler i Norge

Referanser 

Veitunneler i Vestfold og Telemark
Veier i Seljord
Riksvei 36
Tunneler åpnet i 1991
Saad Eddin Ibrahim

Saad Eddin Ibrahim (født 3. desember 1938 i Bedeen i Mansoura i Egypt) er en egyptisk-amerikansk sosiolog og forfatter. 

Ibrahim er en av Egypts ledende politiske aktivister for menneskerettigheter og demokrati, og han en sterk kritiker av den tidligere egyptiske presidenten Hosni Mubarak. Ibrahim ble kreditert for å spille en ledende rolle i gjenopplivingen av Egypts moderne forskningsbaserte sivile samfunn. Gjennom store deler av hans profesjonelle karriere arbeidet Ibrahim som professor i sosiologi ved et universit i Kairo. Ibrahim er en av grunnleggerne av organisasjonen Ibn Khaldun Center for Development Studies om har sin hovedbase i Kairo og han har grunnlagt en arabisk organisasjon for menneskerettigheter. 

Ibrahim er gift med Barbara Lethem Ibrahim, som er leder for Gerhart Center for Civic Engagement and Philanthropy i Kairo. Ibrahim satt også i styret for rådgiverne til et prosjekt som skulle arbeide for fred og demokrati i de muslimske landene i Midtøsten og Nord-Afrika. Ibrahim og hans kone har to barn, Randa og Amir Ibrahim. Lenge før hans konfrontasjoner med den egyptiske regjeringen på begynnelsen av 2000-tallet, var Ibrahim blitt en kontroversiell figur i Egypt. Ibrahim reverserte sin tidligere kritikk av tidligere president Anwar Sadat for hans fredsinitiativ med Israel. 

Ibrahim ble i 2000 arrestert, fengslet og tiltalt for bruk av midler fra EU for å drive valgobservasjon og for angivelig ærekrenkende av Egypts image eller markedsprofil i utlandet. Ibrahim ble for disse tiltalene dømt til syv års fengsel. I 2003 ble Ibrahim  frikjent for alle tidligere anklager og han ble løslatt, men ikke før en storm av internasjonale protester hadde satt det diktatoriske regimet til Hosni Mubarak kraftig på defensiven. Det er blitt rapportert at Ibrahim i flere lengre perioder befant seg eksil utenfor Egypt, for å unngå en sannsynlig arrestasjon eller attentat hvis han kommer tilbake til Egypt. Til tross for disse bekymringene kom Ibrahim tilbake til Kairo den onsdag 5 august 2010 for å besøke familien sin. Ibrahim ble tatt godt imot av venner, familie og støttespillere på flyplassen i Kairo.

Referanser 

Egyptiske forfattere
Egyptiske professorer
Personer fra Mansura
Sosiologer
Fødsler i 1938
Svineblomslekta

se teksten

Svineblomslekta (Senecio) er ei slekt i kurvplantefamilien, som er utbredt i hele verden. De er ett- eller flerårige. Bladene sitter skruestilt på stengelen, de er hele eller fjærdelte. Korgene sitter i halvskjerm eller noen ganger enkeltvis. Korgdekkblad er i et lag, men med en rekke korte støtteblad nedenfor korgdekkbladene. Kronene er gule. Kantblomstene i korgen er hunnlige, men de mangler noen ganger. Rørblomstene innenfor har begge kjønn. Frukta har ribber, og fnokkhår er hele eller noen få ganger tannede. 

De fleste artene innen slekten i Norge bør sees på som giftige, og de kan gi leverskader, tarmblødninger og kreft. Da landøya, dikesvineblom og åkersvineblom var testet positivt for pyrrolizidinalkaloider i eller før 1984.

Arter (som er oppført i Artsnavnebasen) 

 (Senecio abrotanifolius)
 Dikesvineblom (Senecio aquaticus)
 Fliksvineblom (Sececio cordatus)
 (Senecio erraticus)
 Smalsvineblom (Senecio erucifolius)
 Parksvineblom (Senecio fluviatilis)
 Boersvineblom (Senecio inaequidens)
 Finnmarkssvineblom (Senecio integrifolius)
 Landøyda (Senecio jacobaea)
 Sølvsvineblom (Senecio maritimus)
 Glisnesvineblom (Senecio ovatus)
 Strandsvineblom (Senecio pseudoarnica)
 Steinsvineblom (Senecio squalidus)
 Hjertesvineblom (Senecio subalpinus)
 Bergsvineblom (Senecio sylvaticus)
 Vårsvineblom (Senecio vernalis)
 Klistersvineblom (Senecio viscosus)
 Åkersvineblom (Senecio vulgaris)

Litteratur 

 Lid, Johannes og Lid, Dagny Tande: Norsk flora. 7. utg. Redigert av Elven Reidar. Samlaget, 2005. ISBN 978-82-05-32563-0 (Side 791)
 Høeg, Ove Arbo, Christphersen, Anne Sofie Wyller, Faarlund, Torbjørn, Lauritzen, Eva Mæhre, Løkken, Sverre, Røssberg, Bjørn Olav, Salvesen, Per H. og Sævre, Rune Våre medisinske planter ISBN 82-7010-156-7 (Side 329 og 343)

Eksterne lenker 
 

Artsnavnebasen

Kurvplantefamilien
Planter som inneholder pyrrolizidinalkaloider
Multirecorder (båndspiller med FM-radio)

Multirecorder var en båndopptager med FM-radio. Den var en forbedret utgave av Multicorder (uten FM radio) som ble produsert av Radionette fra 1966. Denne modellen ble introdusert i 1968 og hadde plastkabinett (den første modellen hadde kabinett av finer trukket med skai). Spilleren fikk også tilnavnet «Multitrøbbel», da den var meget krevende å reparere.

Multirecorderen (og modellen før og etter) var avanserte spiller som kunne ta lydbånd på 5 tommer spole med kapasitet opp til 1800 feet. Den kunne spille av 4 ulike spor i opptil 12 timer spilletid, men det krevet at båndet ble spolet tilbake mellom avspilling av hvert spor. En vendespole ble introdusert slik at lydbånd fra ordinære båndopptagere kunne brukes på alle 4 spor (uten denne bare 2 spor), 2 og 2 av gangen. Prinsippet for modellen bygget på standard lydbånd med to spoler (reel to reel), men ved å plassere de to spolene over hverandre, fikk spilleren en kompakt størrelse. Den nederste spolen var fastmontert. Dette prinsippet ble introdusert med Multicorder i 1966 og hensikten var å ta opp konkurransen med kassettspilleren. Spilleren var ikke så mye større enn en kassettspiller og hadde tilkoblingsmulighet for platespiller/radio 5-pin DIN, mikrofon, hodetelefon (3,5 mm jack) og ekstern strømforsyning.  Størrelsen var (b x h x d) 250 x 110 x 240 mm og vekten 3,8 kg m/batterier. Samtidig hadde Radionette Multirecorder både båndopptakerens kvaliteter med høyere lydkvalitet, lang spilletid og innebygget FM-radio, slik at det var mulig å ta opp musikk rett fra radiosendingene. 

I 1970 ble den etterfulgt av en forbedret utgave oppfyller Hi-Fi normene DIN 45500. Den fikk navnet Soundrecorder FM. Denne hadde formfaktor som en reiseradio (b x h x d) 280 x 187 x 87 mm, men med de samme egenskapene.

Opptakeren gikk på  9 V og brukte 6 stk sylindriske LR20 1,5 V batterier som var vanlig i reiseradioer på denne tiden, eller en 9 eller 12 V batterieleminator og kunne således også få strøm direkte fra bilbatteriet. Det var to hastigheter, 3 3/4 og 1 7/8 tommer/sekund, og fire separate opptaksspor (mono), mikrofoninngang, radio/forsterker/platespiller 5-pin DIN-tilkobling og uttak til ekstern høyttaler eller hodetelefon (intern høyttaler kobles ut) og ekstern antenne (coax).

 Multirecorderen hadde i 1968 veiledende pris på kr 875,- og stempelavgiften kostet kr 44,-. Multicorderens veiledende pris var kr 680,- fra 1966. Soundrecorder FM hadde veiledende pris på kr .

Referanser

Eksterne lenker 
 
 Liste over modeller (med bilder).
 Hifisentralen.
Tomania1953 

Norske produsenter av audioutstyr
Radio
Teknologihistorie
Eid prestegjeld

Eid prestegjeld var et prestegjeld i Nordfjord prosti i Bjørgvin bispedømme. Prestegjeldet omfattet Eid kommune, og besto av sognene Eid, Kjølsdalen, Heggjabygda og Stårheim

Ordningen med prestegjeld ble faset ut av Den norske kirke fra 2004.

Liste over sogneprester i Eid prestegjeld 

 –2010: Rolf Schanke Eikum
 1855–1878: Ulrik Bugge (ca 1806–1878)
 1709–1739: Peder R. Finde (ca 1675–1739)
 1627–: Samuel Bugge

Eksterne lenker 
 Arkivverket: Prestegjeld og sogn i Sogn og Fjordane

Prestegjeld i Bjørgvin bispedømme
Eid
Religion i Vestland
Magnus Solum

Magnus Solum (født 13. oktober 1992) er en norsk fotballspiller som spiller for den norske klubben Elverum Fotball. 

Solum scoret sitt første Adeccoliga-mål to minutter ut i debuten sin mot Hødd på Gjemselund Stadion, da var han bare 18 år. Søndag den 19. juni 2011 scoret Solum 2 mål i sin adeccoligadebut fra start mot Løv-Ham.

Eksterne lenker 
 

Norske fotballspillere
Fotballspillere for Kongsvinger IL Toppfotball
Fotballspillere for Strømmen IF
Personer fra Gjøvik kommune
Fødsler i 1992
Commonwealth Stadium

Commonwealth Stadium er et stadion i Edmonton, Alberta, Canada. Den har en kapasitet på 60,081 tilskuere og eies av kommunen. Stadionet brukes primært til canadisk fotball, og er hjemmebanen til Edmonton Eskimos i Canadian Football League (CFL). Banen har også løpebane, og brukes også til friidrett og fotball. Stadionet åpnet i 1978 for Samveldelekene som ble holdt i Edmonton det året. Den har siden også blitt brukt til VM i friidrett 2001, flere landskamper i fotball og sommer-Universiaden i 1983. Grey Cup—sluttspillfinalen for CFL—har blitt avholdt fire ganger, i 1984, 1997, 2002 og 2010.

Eksterne lenker 
 

Edmonton
Idrettsanlegg i Alberta
Fotballstadioner i Canada
Rogers Centre

Rogers Centre, tidligere SkyDome, er et stadion i Toronto, Ontario, Canada. Den har en kapasitet på 52,230 og er utstyrt med skyvbard tak. Stadionet brukes primært som hjemmebane for Toronto Blue Jays i Major League Baseball og Toronto Argonauts i Canadian Football Leauge. I tillegg var den hjemmebane for Toronto Raptors i National Basketball Association og huset en årlig kamp for Buffalo Bills i National Football League. Stadionet åpnet i 1989 etter å ha kostet $570 millioner og var opprinnelig eid av provinsen. I 2004 ble den solgt for $25 millioner til Rogers Communications, som eier Blue Jays, og som deretter skiftet navn.

Eksterne lenker 
 

Sport i Toronto
Idrettsanlegg i Canada
Fotballstadioner i Canada
Stadioner brukt i American Bowl
Stadioner brukt av Buffalo Bills
Amerikansk fotballstadioner i Canada
Bills Toronto Series
Byggverk fullført i 1989
Byggverk i Ontario
Stade olympique

Stade olympique (fransk) eller Olympic Stadium (engelsk) er et innendørsstadion i Montréal, Quebec, Canada. Arenaen ble åpnet i 1976 og var hovedarenaen under Sommer-OL 1976. Den har kapasitet for 66 308, og brukes både til fotball, canadisk fotball, baseball og konserter. Den var tidligere hjemmebane for Montreal Expos i Major League Baseball og Montreal Alouette i Canadian Football League. Den brukes fortsatt for utvalgte kamper for Alouette og fotballklubben Montreal Impact.

Olympic Stadium var vertskap for Junior-VM på skøyter 1978 hvor det amerikanske søskenparet Eric og Beth Heiden ble kronet som juniorverdensmestere.

Anlegget var plaget med store kostnadsoverskridelser, og endte opp med å koste $770 millioner. Taket og tårnet til stadionet ble ikke fullført før i 1987. For å finansiere stadionet ble det etablert en egen skatt på tobakk; stadionet ble ikke nedbetalt før i 2006, og omtales ofte som "The O" eller "The Big Owe".

Referanser

Eksterne lenker 
 

Sport i Montréal
Idrettsanlegg i Canada
Fotballstadioner i Canada
Skøytearenaer
Fotballstadioner brukt under OL
Artikler i skøytesportprosjektet
Byggverk i Québec
Olympiastadioner
Sommer-OL 1976